C 316/16
LV
Eiropas Savienības Oficiālais Vēstnesis
6.9.2023.
Šī tradicionālā audzēšanas sistēma ne tikai palīdz saglabāt ekosistēmas un novērst ugunsgrēku izplatīšanos, bet arī piešķir šo kazlēnu gaļai specifiskas īpašības — maigumu, krāsu un sulīgumu —, kas galvenokārt saistītas ar to, kā dzīvnieki tiek turēti, cik ilgi tie paliek kopā ar mātēm un ar kādu barību tie tiek baroti.
Sākotnēji kazlēni barojas ar mātes pienu.
Ņemot vērā kazu šķirnes, uzturu un turēšanas veidu, to pienam piemīt īpašības, kas atšķiras no tā piena īpašībām, kuru iegūst ģeogrāfiskajos apgabalos ārpus Estremaduras.
Piena sastāva atšķirīgās īpašības iegūst to kazlēnu gaļa, kuri ar šo pienu barojas.
Šajā periodā kazlēni pārvietojas kopā ar mātēm, tāpēc to muskuļos veidojas vairāk mioglobīna.
3.4.
Konkrēti ražošanas posmi, kas jāveic noteiktajā ģeogrāfiskajā apgabalā Lai saglabātu produkta specifiku un nodrošinātu tā kvalitāti, garantētu dzīvnieku labturību pārvadāšanas laikā, uzraudzītu apstākļus, kādos produkts iegūts, un garantētu tā izsekojamību, kazlēniem jābūt dzimušiem, audzētiem, nobarotiem un nokautiem, un liemeņiem jābūt apstrādātiem Estremaduras reģionā.
3.5.
Ar reģistrēto nosaukumu apzīmētā produkta griešanas, rīvēšanas, iepakošanas u. c. īpašie noteikumi Izciršana jāveic gaļas sadalīšanas uzņēmumos, kas iekļauti attiecīgajā regulatīvās padomes reģistrā.
Gaļas izcirtņi var būt filetēti un iepakoti gaļas pārstrādes uzņēmumos, kas reģistrēti regulatīvajā padomē, vai tādu īpašu uzņēmumu galīgajās tirdzniecības vietās, kuri iepriekš ar regulatīvo padomi ir noslēguši sadarbības līgumu par aizsargātās gaļas kontroli, marķēšanu un tirdzniecību.
Tos var izcirst un filetēt arī mazumtirdzniecības telpās, kurās notiek darījums ar patērētāju pārdošanas laikā.
Gaļa nedrīkst būt filetēta vienlaikus ar gaļu, kas nav apzīmēta ar AĢIN.
3.6.
Ar reģistrēto nosaukumu apzīmētā produkta marķēšanas īpašie noteikumi Izcirtņus laiž tirgū ar operatora preču zīmi un sertifikācijas zīmi, un sertificētais operators ir atbildīgs par to pareizu izmantošanu.
Etiķeti, kurā norādīts nosaukums un logotips, piestiprina pie tāda ar AĢIN “CABRITO DE EXTREMADURA” apzīmēta LECHAL kategorijas kazlēna liemeņa, pusliemeņa, ceturtdaļliemeņa un/vai izcirtņiem, kas atbilst 3.2. punkta a) apakšpunktā noteiktajām prasībām.
Etiķeti, kurā norādīts nosaukums un logotips, piestiprina pie tāda ar AĢIN “CABRITO DE EXTREMADURA” apzīmēta liemeņa, pusliemeņa, ceturtdaļliemeņa un/vai izcirtņiem, kas atbilst 3.2. punkta b) apakšpunktā noteiktajām prasībām.
Papildus obligātajām norādēm etiķetēs ir jābūt arī šādām norādēm: AĢIN “CABRITO DE EXTREMADURA”, logotips un izsekojamības dati.
Logotipam ir divas versijas.
Katru no tām izmanto tikai vienai tirdzniecības kategorijai.
Tirdzniecības kategorijas “Cabrito de Extremadura” lechal [piena kazlēns] logotips